Source: http://www.bihon.ro/csm-oradea-a-invins-dinamo-la-pas/1087003
Timestamp: 2019-10-21 09:55:53+00:00

Document:
CSM Oradea a invins Dinamo la pas - BIHON
CSM Oradea a invins Dinamo la pas
4. aprilie 2012 19:13
CSM Oradea a câştigat ultimul meci din retur, învingând Dinamo cu scorul de 99-77.
Baschetbaliştii de la CSM Oradea au terminat sezonul regulat „en fanfare”, dispunând în deplasare de Dinamo, o echipă resemnată deja de mai multe etape. Conform aşteptărilor, orădenii au obţinut un succes facil, fără a se întrebuinţa prea mult.
Echipa noastră a folosit garnitura de bază doar în primul sfert, în care şi-a dominat categoric adversara, scor 12-36. Partida era practic jucată încă din primul său sfert. În continuare, antrenorul Cristian Achim a retras titularii din teren, jucând doar cu jucătorii autohtoni din lot. Meciul s-a mai echilibrat, dinamoviştii reuşind chiar să câştige sfertul doi. După pauză, oaspeţii s-au aflat la conducerea ostilităţilor, câştigând sferturile trei şi patru. Orădenii s-au aflat foarte aproape de realizarea sutei de puncte, impundu-se finalmente cu 99-77.
CSM Oradea obţine al optulea succes consecutiv şi încheie sezonul regulat cu cel mai bun bilanţ al său după promovarea în Divizia A, cu 20 de victorii şi opt înfrângeri. JB – G.N.
Arena de Baschet din Bucureşti
Dinamo – CSM Oradea 77-99 (12-36, 25-18, 18-21, 22-24)
Dinamo: Georgescu, Şipoş 4, Ioan 19, Manolescu, Aktas 10, Băluţă, Bădilă 18, Pârlog 14, Sandu 12. Antrenor: Nicolae Toader
CSM Oradea: Pascu 5, Ştefan 2, Lupusavei 15, Maric 2, Paşca, Pesic 21, Topcov 14, Hora 2, Lazar 14, Ţibârnă 10, Markovic 14. Antrenor: Cristian Achim

References: CSM 

CSM 
 CSM 

CSM 
 CSM 

CSM